Piia Tint

Piia Tint (sündinud Piia Vinkel; 2. mail 1947 Tartus) on töökeskkonna teadlane. Piia Tint sündis 2. mail 1947 Tartus kirjandusõpetaja perekonnas. Tema isa oli Aarne Vinkel (1918–2006) ja ema Linda Vinkel (1921–1970). Ta on õppinud Tartu 5. Keskkoolis (1954–61) ja lõpetanud Tallinna 22. Keskkooli (J. Westholmi Gümnaasium) 1965. aastal kuldmedaliga. Lõpetas TPI keemiateaduskonna keemiatööstuse protsesside ja keemiaküberneetika erialal 1970. aastal (cum laude). Aspirant 1972–76. Täiendusõpe: Eesti NSV TM Eksperimentaalse ja Kliinilise Meditsiini Instituut 1986, 1993; NIVA kursused (Nordic Institute for Advanced Training in Occupational Health) Põhjamaade Töötervishoiu Täienduskoolitusinstituudis Soomes 1992, 1993, 1994, 1999; NORDTESTI kursused 1993; Tampere Tehnikaülikool 1993; Soome Mõõtetehnika Keskus 1996; Eesti Akrediteerimiskeskus 1996, 2006. Tehnikateaduste kandidaat 1977 (Lensoveti-nimeline Leningradi Tehnoloogiainstituut); dotsent 1986 (tööohutuse alal, kinnitus 1989); professor 2000. Eesti NSV TA Keele ja Kirjanduse Instituudi laborant 1965. TTÜs 1970–2018: keemiateaduskonna orgaanilise keemia kateedri insener 1970–71; keemiatööstuse protsesside ja aparaatide kateedri labori juhataja 1971–72; anorgaanilise keemia kateedri assistent ja TU sektori mineraalväetiste ja söötade probleemlabori vanemteadur (0,5 koormusega) 1977–78; majandusteaduskonna töökaitse/töökaitse ja nõukogude õiguse kateedri vanemõpetaja 1978–86, dotsent 1986–91; ohutuse ja õiguse kateedri dotsent 1991–92; käitismajanduse instituudi dotsent 1992–2000; ärikorralduse instituudi töökeskkonna ja -ohutuse professor ja õppetooli juhataja 2000–2016; ergonoomia labori juhataja 2005–2016; ärikorralduse instituudi professor 2017-2018; emetriitprofessor 2018. aastast. Tööohutus ja töötervishoid (spetsialiseerumine alates 1978); varem uurinud tööõnnetuste põhjusi Eestis, õnnetusjuhtumite ja stressi psühholoogilisi tegureid, materjalide tuleohutust. Mitme riigieelarvelise ja rahvusvahelise teadustöö juht. Avaldanud üle 100 teaduspublikatsiooni, sh 5 õpikut. Tema juhendamisel on kaitstud 4 magistritööd. Eesti Akrediteerimiskeskuse assessor töökeskkonna mõõtmiste alal 1992–...; NORDTESTI alaprojekti täitja (“Katsetuste kvaliteedi parandamine Baltimaades”) 1993; koostöölepingu Tampere Tehnikaülikooli Tööohutuse kateedriga Eesti-poolne esindaja 1998–99; Eesti Sotsiaalministeeriumi, Majandus- ja Kommunikatsiooniministeeriumi ning Päästeameti ekspert tööohutuse ja riskianalüüsi küsimustes 1998–...; TTÜ esimese tööohutuse teabepäeva korraldaja 1999; Rahvusvahelise Ergonoomia Assotsiatsiooni (IEA) esindaja Eestis; Töökeskkonna Nõukoja liige; Inimfaktori Ergonoomiaühingu Euroopa osakonna (HES Europe Chapter) ja Soome Ergonoomiaseltsi (FES) liige; ajakirja Eesti Töötervishoid kolleegiumi liige; välisprojektide SAFERELNET-Risk and reliability of industrial systems, products, structures (ELi 6. raamprojekt) TTÜ-poolne täitja 2002–05; SOCRATES-ERASMUS projekt: ESTLA-NET – Opening up electrical engineering, computer technologies and applied sciences to successful women careers TTÜ-poolne täitja 2004–07. TTÜ Kuldmärk Soome Töötervishoiu Instituudi tänukiri, 1996 TTÜ majandusteaduskonna parim teaduslik publikatsioon, 2005 Ujumine, suusatamine. EMAjBL 2003.